CELEX: 22019D1218
Language: ro
Date: 2018-07-02 00:00:00
Title: Decizia nr. 1/2018 a Consiliului de asociere UE-Ucraina din 2 iulie 2018 de completare a anexei I-A la capitolul 1 din titlul IV din Acordul de asociere între Uniunea Europeană, Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte [2019/1218]

18.7.2019   
               
               
                  RO
               
               
                  Jurnalul Oficial al Uniunii Europene
               
               
                  L 192/36
               
            
         DECIZIA NR. 1/2018 A CONSILIULUI DE ASOCIERE UE-UCRAINA
         din 2 iulie 2018
         de completare a anexei I-A la capitolul 1 din titlul IV din Acordul de asociere între Uniunea Europeană, Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte [2019/1218]
         CONSILIUL DE ASOCIERE UE-UCRAINA,
         având în vedere Acordul de asociere între Uniunea Europeană, Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (1), semnat la Bruxelles la 27 iunie 2014,
         întrucât:
         
                     (1)
                  
                  
                     În conformitate cu articolul 486 din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul”), anumite părți ale acordului, inclusiv dispozițiile referitoare la eliminarea taxelor vamale și respectiv anexa I-A la capitolul 1 din titlul IV din acord, se aplică cu titlu provizoriu de la 1 ianuarie 2016.
                  
               
                     (2)
                  
                  
                     Regulamentul (UE) nr. 374/2014 al Parlamentului European și al Consiliului (2) a stabilit în mod unilateral un acord preferențial care a permis reducerea sau eliminarea taxelor vamale aplicabile mărfurilor originare din Ucraina în conformitate cu anexa I din regulamentul menționat.
                  
               
                     (3)
                  
                  
                     Un astfel de regim preferențial corespundea concesiilor tarifare care urmau să fie aplicate în cursul primului an de punere în aplicare a acordului în conformitate cu anexa I-A la capitolul 1 din titlul IV din acord.
                  
               
                     (4)
                  
                  
                     Regulamentul (UE) nr. 1150/2014 al Parlamentului European și al Consiliului (3) a introdus, printre altele, o clarificare cu privire la reducerea specifică care trebuie aplicată la nivelul de bază al taxelor vamale pentru fiecare „categorie în etapa eliminării” prevăzută în anexa I la regulamentul respectiv.
                  
               
                     (5)
                  
                  
                     Din motive de claritate a acordului, o clarificare echivalentă este necesară pentru a preciza reducerea care trebuie aplicată la nivelul de bază al taxelor vamale pentru toți anii următori pentru fiecare „categorie în etapa eliminării” prevăzută în anexa I-A la capitolul 1 din titlul IV din acord. Aceste modalități de eliminare a tarifelor corespund cu înțelegerea reciprocă la care s-a ajuns cu Ucraina în cursul negocierilor și vor fi aplicate de ambele părți la acord.
                  
               
                     (6)
                  
                  
                     Conform articolului 463 alineatul (2) din acord, Consiliul de asociere reprezintă un forum pentru schimbul de informații cu privire la punerea în aplicare și la măsurile de executare.
                  
               
                     (7)
                  
                  
                     Conform articolului 463 alineatul (3) din acord, Consiliul de asociere poate să actualizeze sau să modifice anexele la acord.
                  
               
                     (8)
                  
                  
                     Prin urmare, este oportun ca Consiliul de asociere UE-Ucraina să adopte o decizie care să completeze anexa I-A la capitolul 1 din titlul IV din acord,
                  
               ADOPTĂ PREZENTA DECIZIE:
         
            Articolul 1
            La anexa I-A la capitolul 1 din titlul IV din acord, se adaugă un nou apendice C astfel cum figurează în anexa la prezenta decizie, pentru a clarifica punerea în aplicare a reducerii la nivelul de bază al taxelor vamale care urmează a fi aplicată pentru toți anii următori pentru fiecare „categorie în etapa eliminării” prevăzută în anexa I-A la capitolul 1 din titlul IV din acord.
         
         
            Articolul 2
            Prezenta decizie intră în vigoare la data adoptării sale.
         
         
            Adoptată la Bruxelles, 2 iulie 2018.
            
               
                  Pentru Consiliul de asociere
               
               
                  Președintele
               
               F. MOGHERINI
            
         
         
            (1)  JO L 161, 29.5.2014, p. 3.
         
            (2)  Regulamentul (UE) nr. 374/2014 al Parlamentului European și al Consiliului din 16 aprilie 2014 privind reducerea sau eliminarea taxelor vamale aplicabile mărfurilor originare din Ucraina (JO L 118, 22.4.2014, p. 1).
         
            (3)  Regulamentul (UE) nr. 1150/2014 al Parlamentului European și al Consiliului din 29 octombrie 2014 de modificare a Regulamentului (UE) nr. 374/2014 privind reducerea sau eliminarea taxelor vamale aplicabile mărfurilor originare din Ucraina (JO L 313, 31.10.2014, p. 1).
      
      
         
            ANEXĂ
            APENDICELE C LA ANEXA I-A LA CAPITOLUL 1 DIN TITLUL IV DIN ACORD
            ELIMINAREA TAXELOR VAMALE
            PROGRAME DE ELIMINARE A TARIFELOR ALE PĂRȚILOR PENTRU MĂRFURI ORIGINARE DIN CEALALTĂ PARTE
            Prezentul apendice clarifică reducerea la nivelul de bază al taxelor vamale care trebuie aplicată pentru fiecare „categorie în etapa eliminării”.
            
                     
                        1.
                     
                     
                        În lipsa unor dispoziții contrare prevăzute în programele de eliminare a tarifelor ale părților incluse în anexa I-A la capitolul 1 din titlul IV din acord (denumite în continuare „programe”), se aplică următoarele clarificări în cazul eliminării taxelor vamale de către părți, în conformitate cu articolul 29 (Eliminarea taxelor vamale asupra importurilor) de la titlul IV (Comerțul și aspectele legate de comerț) din acord:
                        
                                    (a)
                                 
                                 
                                    taxele vamale pentru mărfurile originare din Ucraina sau din UE (denumite în continuare „mărfuri originare”) prevăzute la liniile tarifare din categoria în etapa eliminării „0” din programe se elimină în întregime și aceste mărfuri sunt scutite de orice taxe vamale la data intrării în vigoare a prezentului acord;
                                 
                              
                                    (b)
                                 
                                 
                                    taxele vamale pentru mărfurile originare prevăzute la liniile tarifare din categoria în etapa eliminării „1” din programe se elimină în două etape egale, începând de la data intrării în vigoare a prezentului acord, iar aceste mărfuri sunt scutite de orice taxe vamale după această dată;
                                 
                              
                                    (c)
                                 
                                 
                                    taxele vamale pentru mărfurile originare prevăzute la liniile tarifare din categoria în etapa eliminării „2” din programe se elimină în trei etape egale, începând de la data intrării în vigoare a prezentului acord, iar aceste mărfuri sunt scutite de orice taxe vamale după această dată;
                                 
                              
                                    (d)
                                 
                                 
                                    taxele vamale pentru mărfurile originare prevăzute la liniile tarifare din categoria în etapa eliminării „3” din programe se elimină în patru etape egale, începând de la data intrării în vigoare a prezentului acord, iar aceste mărfuri sunt scutite de orice taxe vamale după această dată;
                                 
                              
                                    (e)
                                 
                                 
                                    taxele vamale pentru mărfurile originare prevăzute la liniile tarifare din categoria în etapa eliminării „5” din programe se elimină în șase etape egale, începând de la data intrării în vigoare a prezentului acord, iar aceste mărfuri sunt scutite de orice taxe vamale după această dată;
                                 
                              
                                    (f)
                                 
                                 
                                    taxele vamale pentru mărfurile originare prevăzute la liniile tarifare din categoria în etapa eliminării „7” din programe se elimină în opt etape egale, începând de la data intrării în vigoare a prezentului acord, iar aceste mărfuri sunt scutite de orice taxe vamale după această dată;
                                 
                              
                                    (g)
                                 
                                 
                                    taxele vamale pentru mărfurile originare prevăzute la liniile tarifare din categoria în etapa eliminării „10” din programe se elimină în unsprezece etape egale, începând de la data intrării în vigoare a prezentului acord, iar aceste mărfuri sunt scutite de orice taxe vamale după această dată;
                                 
                              
                                    (h)
                                 
                                 
                                    taxele vamale pentru mărfurile originare prevăzute la liniile tarifare marcate cu mențiunea „20 % în 5 ani” din programe se reduc cu 20 % în șase etape egale, începând de la data intrării în vigoare a prezentului acord, iar aceste mărfuri sunt supuse ulterior unei taxe vamale echivalente cu rata de bază redusă cu 20 %;
                                 
                              
                                    (i)
                                 
                                 
                                    taxele vamale pentru mărfurile originare prevăzute la liniile tarifare marcate cu mențiunea „20 % în 10 ani” din programe se reduc cu 20 % în unsprezece etape egale, începând de la data intrării în vigoare a prezentului acord, iar aceste mărfuri sunt supuse ulterior unei taxe vamale echivalente cu rata de bază redusă cu 20 %;
                                 
                              
                                    (j)
                                 
                                 
                                    taxele vamale pentru mărfurile originare prevăzute la liniile tarifare marcate cu mențiunea „30 % în 5 ani” din programe se reduc cu 30 % în șase etape egale, începând de la data intrării în vigoare a prezentului acord, iar aceste mărfuri sunt supuse ulterior unei taxe vamale echivalente cu rata de bază redusă cu 30 %;
                                 
                              
                                    (k)
                                 
                                 
                                    taxele vamale pentru mărfurile originare prevăzute la liniile tarifare marcate cu mențiunea „50 % în 5 ani” din programe se reduc cu 50 % în șase etape egale, începând de la data intrării în vigoare a prezentului acord, iar aceste mărfuri sunt supuse ulterior unei taxe vamale echivalente cu rata de bază redusă cu 50 %;
                                 
                              
                                    (l)
                                 
                                 
                                    taxele vamale pentru mărfurile originare prevăzute la liniile tarifare marcate cu mențiunea „50 % în 7 ani” din programe se reduc cu 50 % în opt etape egale, începând de la data intrării în vigoare a prezentului acord, iar aceste mărfuri sunt supuse ulterior unei taxe vamale echivalente cu rata de bază redusă cu 50 %;
                                 
                              
                                    (m)
                                 
                                 
                                    taxele vamale pentru mărfurile originare prevăzute la liniile tarifare marcate cu mențiunea „50 % în 10 ani” din programe se reduc cu 50 % în unsprezece etape egale, începând de la data intrării în vigoare a prezentului acord, iar aceste mărfuri sunt supuse ulterior unei taxe vamale echivalente cu rata de bază redusă cu 50 %;
                                 
                              
                                    (n)
                                 
                                 
                                    taxele vamale pentru mărfurile originare prevăzute la liniile tarifare marcate cu mențiunea „60 % în 5 ani” din programe se reduc cu 60 % în șase etape egale, începând de la data intrării în vigoare a prezentului acord, iar aceste mărfuri sunt supuse ulterior unei taxe vamale echivalente cu rata de bază redusă cu 60 %;
                                 
                              
                                    (o)
                                 
                                 
                                    taxele vamale pentru mărfurile originare prevăzute la liniile tarifare în etapa eliminării „Scutire ad valorem (preț de intrare (1))” din programe se elimină la data intrării în vigoare a prezentului acord; liberalizarea privește exclusiv taxa ad valorem; se menține taxa specifică legată de sistemul prețului de intrare aplicabil acestor mărfuri originare.
                                 
                              
                  
                     
                        2.
                     
                     
                        Rata de bază și categoria în etapa eliminării care permit determinarea ratei taxei vamale aplicabile în fiecare fază de reducere pentru o linie tarifară sunt indicate în linia tarifară corespunzătoare din program.
                     
                  
                     
                        3.
                     
                     
                        În scopul eliminării taxelor vamale, rata taxelor vamale aplicată în fiecare etapă se rotunjește în jos, cel puțin până la zecimea de punct procentual cea mai apropiată sau, în cazul în care rata taxei este exprimată în unități monetare, cel puțin până la cea mai apropiată zecime din unitatea monetară oficială a părții.
                     
                  
                     
                        4.
                     
                     
                        În sensul prezentului apendice, prima reducere se efectuează la data intrării în vigoare a prezentului acord și fiecare reducere ulterioară intră în vigoare la data de 1 ianuarie a anului corespunzător.
                     
                  
                     
                        5.
                     
                     
                        În cazul în care intrarea în vigoare a prezentului acord corespunde unei date ulterioare datei de 1 ianuarie și anterioare datei de 31 decembrie din același an, cantitatea contingentară va fi calculată pro rata în mod proporțional pentru restul anului calendaristic.
                     
                  
               (1)  A se vedea anexa 2 la anexa I la Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).